Τέσσερα Πι Ειδικές Εκδόσεις Α.Ε.

Η **Τέσσερα Πι Ειδικές Εκδόσεις Α.Ε.**, επίσης γνωστή ως *Τέσσερα Πι*, είναι μια εκδοτική εταιρία, που ξεκίνησε να λειτουργεί από το 2008, με έδρα την Ηνιόχου 26 & Πάροδος Αττικής Οδού, στο Χαλάνδρι.
Από το 2009, έγινε ο αποκλειστικός συνεργάτης του National Geographic για Ελλάδα και Κύπρο για περιοδικά, βιβλία και βίντεο. Το 2010, η εταιρεία γίνεται ο αποκλειστικός συνεργάτης της RBA και έχει δημιουργήσει σταδιακά κοινοπραξίες με την EMI, Sony Music, Sony Pictures, την Disney και την Marvel.

## Ιστορία

Όταν κάποια στιγμή ο ΔΟΛ αποφάσισε ότι δεν θέλει να διατηρήσει τον τομέα περιοδικών επιστήμης και τεχνολογίας, ο Θ. Σπίνουλας ως επικεφαλής έκανε την εξής συνφωνία με το συγκρότημα. Ζήτησε και πήρε με υπενοικίαση τους τίτλους RAM, Hitech και National Geogrpahic, για να τους εκδώσει εκείνος μαζί με άλλα έντυπα στην δική του εταιρία.

Η συμφωνία ήταν ότι θα έπαιρνε μαζί του και όλους τους εργαζομένους του τομέα αναίμακτα. Ουσιαστικά ο τομέας απλά άλλαζε έδρα και επωνυμία. Όποιος δεν δεχόταν να ακολουθήσει το νέο εγχείρημα θα απολυόταν, θα έπαιρνε κανονικά την αποζημίωση του από τον ΔΟΛ, αλλά η συμφωνία ήταν ότι δεν μπορούσε να εργαστεί στη συνέχεια στην 4π. Όπως ήταν αναμενόμενο, σχεδόν το σύνολο των εργαζομένων ακολούθησε τον Θ. Σπίνουλα, με τον οποίο συνεργάζονταν πολλά χρόνια όλοι και υπήρχε και η σχετική εμπιστοσύνη. Όταν ιδρύθηκε η εταιρία και έγιναν οι μετακομίσεις στα νέα γραφεία παρουσιάστηκε και ο Δ. Χατζής, ως μυστηριώδης επενδυτής που ακουγόταν ότι θα συνέδραμε τη νέα προσπάθεια όταν γίνονταν οι σχετικές διεργασίες στον ΔΟΛ. Όταν ανέλαβε ο Στ. Ψυχάρης, ο Χατζής εγκατέλειψε τον ΔΟΛ και ασχολήθηκε με τον χώρο της εστίασης ανοίγοντας αμερικανικά εστιατόρια και μπαρ σε κεντρικά σημεία της Αθήνας και στο The Mall στο Μαρούσι.

Οι δύο συνέταιροι, ουσιαστικά, άνοιξαν μια μεγάλη εκδοτική εταιρία χωρίς καθόλου κεφάλαια, αφού τα έντυπα που είχαν στη διάθεση τους για να ξεκινήσουν ήταν ακόμη τότε σε ικανοποιητικά επίπεδα στα μερίδια της αγοράς και τις πωλήσεις, ενώ είχαν μαζί τους και κάποια διαφημιστικά συμβόλαια από τον ΔΟΛ. Έτσι τα γραφεία νοικιάστηκαν και οι εργασίες εγκατάστασης εκεί έγιναν με επιταγές από τα άμεσα μελλοντικά έσοδα των περιοδικών. Επίσης στη συμφωνία με τον ΔΟΛ ήταν ο τομέας να φύγει από εκεί μαζί με τον εξοπλισμό του, δηλαδή οι υπολογιστές, εκτυπωτές, μηχανήματα και τα εργαστήρια μεταφέρθηκαν στη νέα εταιρία. Με απλά λόγια η νέα εταιρία στήθηκε κυριολεκτικά στις αποζημιώσεις των εργαζομένων. Ο ΔΟΛ έδωσε τρεις τίτλους, μερικά PC, οθόνες και επίσης εξοπλισμό εργαστηρίου και κέρδισε 60 περίπου αποζημιώσεις 15-20 εκ των οποίων ήταν πολύ «βαριές».

Το πρώτο διάστημα όλα πήγαιναν ικανοποιητικά στη 4π, υπήρχε ανάπτυξη, συνεχής παραγωγή εντύπων και δραστηριοτήτων και μαζικές προσλήψεις προσωπικού. Κομβικό σημείο, η έκδοση της ιστορίας του Παπαρηγόπουλου στη δημοτική, με την πολυτελή έκδοση του να γίνεται best seller και να αποφέρνει σημαντικά κέρδη στην εταιρία. Λίγο μετά, άρχισαν σιγά σιγά να κάνουν την εμφάνιση τους τα πρώτα προβλήματα και κάποια στελέχη της εταιρίας έσπευσαν να την εγκαταλείψουν λαμβάνοντας τις «παχυλές» αποζημιώσεις τους. Η συνέχεια ήταν κατηφορική για την 4π με συνεχή έκδοση νέων εντύπων που δεν είχαν κάποια απήχηση, ενώ οι παλαιότεροι τίτλοι RAM, Hitech άρχισαν να "πεθαίνουν" και γύρω στον Ιούνιο 2012, διέκοψαν την έκδοση τους. Οι Σπίνουλας-Χατζής άρχισαν τότε, να κάνουν σπασμωδικές κινήσεις. Ένα παράδειγμα είναι η εγκατάσταση ενός κοντέινερ με ηλεκτρονικά τσιγάρα, ακολουθώντας τη μόδα που ξεκινούσε για αυτά και σπεύδοντας να δώσουν για το κοντέινερ ένα σεβαστό ποσό (αφήνοντας απλήρωτους τους εργαζομένους). Λόγω της κυκλοφορίας της γνωστής απαγόρευσης πωλήσεων τους, παρέμειναν εκεί.

Μετά, ακολούθησε η έλλειψη ρευστότητας και η αδυναμία τραπεζικού δανεισμού και αφού έκανε αίτηση για υπαγωγή στο άρθρο 99, οδηγήθηκε στο λουκέτο με τον Θ. Σπίνουλα να βρίσκεται σε διαπραγματεύσεις με τους εργαζομένους για τα οφειλόμενα σε αυτούς. Έτσι οι εργαζόμενοι της εταιρίας, που στο σύνολο τους έχουν 10 -15 χρόνια στην εταιρία αφού έχουν ταλαιπωρηθεί πολύ εδώ και δύο περίπου χρόνια, τελικά έχασαν 2 φορές τις αποζημιώσεις τους και 8-9 μισθούς. Το σύνολο των υποχρεώσεων της εταιρίας, δηλαδή τα χρέη σε προμηθευτές, ταμεία κλπ υπολογίζεται ότι ανέρχονται σε 4-5 εκατομμύρια ευρώ.

## Παραπομπές

1. ↑ http://www.enimerosi24.gr/82352/έκλεισε-η-4π-των-σπίνουλα-χατζή-μια-διδ